นศ.ม.ดัง กทม. ซิ่งเก๋ง เสย จยย. พ่อเฒ่าวัย 75 ดับคาที่
นศ.หนุ่ม ม.เอกชนดัง กทม. ควบเก๋งมุ่งหน้าสู่เมืองกาญจน์ เสยจยย.พ่อเฒ่าวัย 75 ที่ขี่ตามกันมาอย่างแรง ทั้งรถและคนลอยกระเด็นไปคนละทิศ จนเป็นเหตุพ่อเฒ่าแขน-ขาขาด เสียชีวิตทันที ขณะที่นศ.หนุ่มไม่คิดหนี ยืนรอมอบตัวกับ ตร.อยู่ในที่เกิดเหตุ,เมื่อเวลา 16.30 น. วันที่ 10 มี.ค. 58 พ.ต.ท.สุคนธ์ รัสเอี่ยม พงส.สภ.เมืองกาญจนบุรี รับแจ้งจากศูนย์วิทยุมูลนิธิพิทักษ์กาญจน์ ว่า เกิดเหตุรถยนต์ชนจักรยานยนต์มีผู้เสียชีวิตในที่เกิดเหตุ บริเวณปากทางเข้าบ้านหนองหญ้า ถนนบ้านลิ้นช้าง-วังเย็น หมู่ 1 ต.หนองหญ้า อ.เมืองกาญจนบุรี รุดตรวจสอบพร้อม แพทย์ รพ.พหลพลพยุหเสนา,ที่เกิดเหตุ พบรถยนต์ยนต์ฮอนด้า รุ่นแอคคอร์ด สีบรอนซ์เงิน ทะเบียน ษศ 9629 กรุงเทพมหานคร สภาพกระโปรงหน้ารถด้านซ้ายมีรอยฉีกขาดของตัวถัง กระจกหน้าแถบซ้ายแตกเป็นรูกว้างเหมือนโดยของแข็งกระแทก มีนายพิพัฒนพงศ์ เนียมวงศ์ อายุ 24 ปี อยู่ชาวบ้าน ต.ท่าผา อ.บ้านโป่ง จ.ราชบุรี เป็นนักศึกษาชั้นปีที่ 4 ม.เอกชนชื่อดังใน กทม. คนขับรถยนต์คันดังกล่าว ยืนรอเจ้าหน้าที่อยู่ในอาการตกใจ ใกล้กันพบรถจักรยานยนต์ยี่ห้อ ฮอนด้า ดรีม สีน้ำเงิน ทะเบียน กธม 696 เพชรบุรี ล้มอยู่บนพื้นถนน สภาพพังยับ ใกล้กับรถจักรยานยนต์พบศพผู้เสียชีวิต ทราบชื่อนายเงิน กาญจนสาธิต อายุ 75 ปี ชาวบ้าน หมู่ 1 ต.หนองหญ้า นอนเสียชีวิตสภาพข้อเท้าขวา และแขนซ้ายขาด ตกอยู่กลางถนน,จากการสอบสวน ทราบว่านายพิพัฒน์พงศ์ ขับรถยนต์ส่วนตัวมาตามทาง ขณะที่นายเงินผู้ตาย ได้ขี่รถจักรยานยนต์วิ่งตามมา ทั้งคู่มุ่งหน้าเข้าตัวเมืองกาญจนบุรี จนมาถึงที่เกิดเหตุ ยังไม่ทราบว่าเกิดอะไรขึ้นรถเก๋งของนายพิพัฒน์ได้พุ่งชนจักรยานยนต์ของนายเงินอย่างแรง ร่างของนายเงินกระเด็นไปตกบนพื้นถนน ขณะที่รถจักรยานยนต์ลอยไปอีกทาง จนเหตุให้นายเงินเสียชีวิตทันที,เบื้องต้นเจ้าหน้าที่ได้ลงบันทึกไว้เป็นที่เรียบร้อย ก่อนนำตัวนายพิพัฒน์ส่งต่อให้พนักงานสอบสวน สภ.เมืองกาญจนบุรี ทำการสอบสวนหาสาเหตุที่แท้จริง ส่วนศพผู้ตายเจ้าหน้าที่มูลนิธินำส่งโรงพยาบาล เพื่อให้เจ้าหน้าที่ชันสูตรหาสาเหตุอย่างละเอียดอีกครั้ง.
นศ.หนุ่ม ม.ดัง กทม. ควบเก๋งมุ่งหน้าสู่เมืองกาญจน์ เสยจยย.พ่อเฒ่าวัย 75 อย่างแรง ทั้งรถและคนลอยกระเด็นไปคนละทิศ จนเป็นเหตุพ่อเฒ่าแขน-ขาขาด เสียชีวิตทันที ขณะที่นศ.หนุ่มไม่คิดหนี ยืนรอมอบตัวกับ ตร.อยู่ในที่เกิดเหตุ 
อุบัติเหตุรถชน,รถชนพ่อเฒ่าวัย 75,นศ.หนุ่มซิ่งเก๋ง,พ่อเฒ่าวัย 75 ดับคาที่,พ.ต.ท.สุคนธ์ รัสเอี่ยม,สภ.เมืองกาญจนบุรี,พิพัฒนพงศ์ เนียมวงศ์,รพ.พหลพลพยุหเสนา,ไทยรัฐออนไลน์,ข่าวทั่วไทย,ภูมิภาค,รถชนตาย,ขับรถโดยประมาท,อุบัติเหตุ